Kommissionens forordning (EF) nr. 1298/2002
af 17. juli 2002
om ændring af forordning (EF) nr. 1503/96 om gennemførelsesbestemmelser til Rådets forordning (EF) nr. 3072/95 for så vidt angår importtold for ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved Kommissionens forordning (EF) nr. 411/2002(2), særlig artikel 11, stk. 4, og
ud fra følgende betragtninger:
(1) I henhold til artikel 4a, stk. 3, i Kommissionens forordning (EF) nr. 1503/96(3), senest ændret ved forordning (EF) nr. 2831/98(4), skal en importlicensansøgning for Basmati-ris ledsages af et ægthedscertifikat. Certifikatet skal udfærdiges af et organ, som Kommissionen har godkendt. En liste over de organer, som Kommissionen har godkendt, findes i bilag III til forordning (EF) nr. 1503/96. De pakistanske myndigheder har meddelt Kommissionen, at det organ, der udfærdiger ægthedscertifikat for pakistansk Basmati-ris, vil blive ændret fra den 1. august 2002. Bilag III til forordning (EF) nr. 1503/96 bør derfor ændres tilsvarende.
(2) Forordningen bør anvendes fra den 1. august 2002, så pakistansk Basmati-ris, der ledsages af et ægthedscertifikat, som det nye pakistanske organ udfærdiger fra nævnte dato, kan indføres.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I bilag III til forordning (EF) nr. 1503/96 ændres "- Rice Export Corporation of Pakistan Ltd, Karachi" til "- Trading Corporation of Pakistan (Pvt) Ltd".
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. august 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juli 2002.